Maðurinn hlaut alls 8 milljón króna sekt vegna vanrækslu á að telja fram til skatts í skattframtölum sínum tekjur af veðmálum á erlendum veðmálasíðum vegna þriggja tekjuára . AFP Yfirskattanefnd hefur með úrskurði gert manni að greiða sekt vegna vanrækslu á að telja fram til skatts í skattframtölum sínum tekjur af veðmálum á erlendum veðmálasíðum vegna þriggja tekjuára . Þarf maðurinn að greiða alls 5,1 milljón kr. til ríkissjóðs og 3,1 milljón kr. til bæjarsjóðs Kópavogs . Í bréfi skattrannsóknarstjóra ríkisins segir m.a. að maðurinn hafi „ að því er best verður séð af ásetningi , en í það minnsta af stórkostlegu hirðuleysi , staðið skattyfirvöldum skil á efnislega röngum skattframtölum “ með því að vanframtelja tekjur sínar sem til komu vegna veðmála , tæpar 13,5 milljónir kr . Leiddi þetta til ákvörðunar um lægri tekjuskatts - og útsvarsstofn hans en vera bar gjaldárin 2015 , 2016 og 2017 , vegna tekjuáranna 2014 , 2015 og 2016 og þar með til ákvörðunar lægri tekjuskatts og útsvars . Þá er sektin sögð „ hæfilega ákveðin “ í úrskurðinum . Í öðru máli var deilt um tollflokkun á berjasorbet . Í úrskurði yfirskattanefndar kom fram að varan innhéldi ýmis bragð - og aukaefni og væri í skýringarriti Alþjóðatollastofnunarinnar ( WCO ) sérstaklega talin með frostpinnum sem dæmi um vöru sem félli undir vörulið 2105 í tollskrá . Var fallist á með tollstjóra að varan félli undir þann vörulið , nánar tiltekið tollskrárnúmer 2105.0099 sem annar ís til manneldis . Kröfu kæranda í þessu máli var því vísað frá .